6.4.2022
SK
Úradný vestník Európskej únie
C 152/9
2.3.
V posledných rokoch sa objavilo niekoľko nových priorít pre európskych tvorcov politík, či už ide napríklad o digitálnu a zelenú transformáciu alebo o rastúci/čoraz väčší dôraz kladený na sociálne hľadiská v širokej škále oblastí činnosti.
Okrem toho, hoci pandémia COVID-19 bude mať nepochybne hlboké aj negatívne dôsledky na európske hospodárstvo, je dôležité mať na pamäti, že iné problémy, ako je zmena klímy, rastúce nerovnosti a nízky rast produktivity, predsa len nezmizli.
Investície do spoločenskej súdržnosti, udržateľného rozvoja, ľudského a sociálneho kapitálu a kvality života budú nevyhnutné na vytvorenie príležitostí pre moderné podniky pri stimulovaní zamestnanosti, bohatstva a udržateľného rastu v budúcnosti.
Preto by sa ukazovatele, ktoré presahujú rámec HDP, mali stať nástrojmi, ktoré umožnia nielen sledovať a merať vývoj politík, ale aj poskytovať informácie o ich rozvoji, zlepšovať komunikáciu a podporovať stanovovanie cieľov.
2.4.
EHSV chce týmto stanoviskom z vlastnej iniciatívy hodnotne prispieť k práci zameranej na určenie toho, ktoré ukazovatele týkajúce sa blahobytu a rozvoja by sa mali považovať za doplnkové k ukazovateľom klasického typu súvisiacim s hospodárstvom.
V stanovisku sa tiež zdôrazňujú nesplnené potreby v oblasti údajov a opisuje sa, ako lepšie začleniť tieto ukazovatele do procesu tvorby politiky na európskej a vnútroštátnej úrovni, aby Európska únia mohla vyjsť z aktuálnej krízy silnejšia a bola schopná lepšie odolávať aj budúcim otrasom.
2.5.
Nikdy, nepochybne, nebola potreba vyvinúť ukazovatele umožňujúce vypracovanie a vykonávanie politík zameraných na rozvoj globálneho udržateľného hospodárskeho modelu schopného zabezpečiť blahobyt všetkých obyvateľov planéty naliehavejšia a súčasný hospodársky model založený na neustálom raste, ktorý je považovaný za hlavnú hnaciu silu stability systému, už na planéte s obmedzenými zdrojmi nie je možné udržiavať.
2.6.
Európska komisia v júni zverejnila diskusný dokument (4), v ktorom opätovne potvrdzuje potrebu vypracovať ukazovatele, ktoré doplnia HDP, aby bolo možné lepšie monitorovať transformáciu prebiehajúcu v spoločnosti a hospodárstve vďaka vykonávaniu politík zameraných na podporu Európskej zelenej dohody.
V tomto dokumente sa predstavuje aj úsilie, ktoré v posledných rokoch vynaložili niektoré členské štáty na vývoj doplnkových nástrojov na monitorovanie blahobytu a vplyvu hospodárskych činností na životné prostredie.
2.7.
Na globálnej úrovni existuje množstvo iniciatív, ktorých cieľom je vyvinúť ukazovatele, ktoré na jednej strane dávajú tvorcom politík možnosť vypracovať a vykonávať politiky zamerané na podporu udržateľnosti a na druhej strane umožňujú lepšie informovanie o procese transformácie hospodárskeho modelu.
Medzi tieto pozoruhodné iniciatívy patrí model „ekonomiky prstenca pre EÚ do roku 2030“ (5), novej koncepcie, ktorý predstavuje politickú syntézu existujúcich hodnotiacich tabuliek a 30 ukazovateľov s cieľom podporiť väčšiu efektívnosť pri tvorbe politiky, ale aj lepšie pochopenie nevyhnutných potrieb spojených s transformáciou hospodárskeho systému širokou verejnosťou.
3.
Všeobecné a konkrétne pripomienky 3.1.
Diskusia na tému „Viac ako HDP“ vyvolala významné reakcie inštitúcií, výskumníkov a tvorcov politík.
Na úrovni OECD, OSN, Európskej komisie či Eurostatu tak boli predložené návrhy ukazovateľov zameraných na lepšie meranie blahobytu a prosperity na individuálnej, kolektívnej alebo vnútroštátnej úrovni.
V roku 2015 OSN prijala ciele udržateľného rozvoja, v rámci ktorých definovala 169 čiastkových cieľov a 200 ukazovateľov.
V roku 2018 expertná skupina na vysokej úrovni OECD zverejnila dve správy (6), v ktorých sa odporúča efektívnejšie meranie blahobytu prostredníctvom zlepšenia existujúcich ukazovateľov alebo zavedením nových.
EHSV sa domnieva, že členské štáty by mali prednostne využívať niektoré ukazovatele navrhnuté OSN v závislosti od vnútroštátnych špecifík, a nabáda ich, aby využili návrhy uvedené v správach OECD na zlepšenie merania blahobytu a prosperity.
3.2.
Nedávno európski sociálni partneri, konkrétne organizácia BussinessEurope, Európska konfederácia odborových zväzov (ETUC), SGI Europe a Európska asociácia remesiel, malých a stredných podnikov (UEAPME) podpísali spoločný dokument (7), v ktorom odporúčajú používanie súboru doplnkových ukazovateľov k HDP v sociálnej, hospodárskej
(4) (5) (6)
(7)
https://ec.europa.eu/info/publications/economic-policy-making-beyond-gdp-introduction_sk. https://zoe-institut.de/en/publication/a-compass-towards-2030.
OECD (2018), Beyond GDP: Measuring what counts for economic and social performance (Viac ako HDP: meranie toho, čo je dôležité pre hospodársku a sociálnu výkonnosť), Éditions OCDE, Paris – https://doi.org/10.1787/9789264307292-en.
OECD (2018), For Good Measure: Advancing Research on Well-Being Metrics Beyond GDP (Dobré merania: podpora výskumu opatrení v prospech blahobytu nad rámec HDP), Éditions OCDE, Paris – https://www.oecd-ilibrary.org/economics/for-goodmeasure_9789264307278-en.
https://est.etuc.org/wp-content/uploads/2021/05/FINAL-BEYOND-GDP-SOCIAL-PARTNERS-EU.pdf.